# 

№ 3 «Өрімтал» бөбекжай - балабақшасы

Ашық ұйымдастырылған музыка іс-әрекеті.

Тақырыбы: «Зырлайды шанамыз»

Музыка жетекшісі: Ахметова Р.К.

# Тақырыбы: «Зырлайды шанамыз»

# Шығармашылық білім беру саласы: Музыка

# Өтпелі тақырып:«Қыс қызығы»

# Ашық ұйымдастырылған оқу қызметі: Музыка

# Тақырыбы: «Зырлайды шанамыз»

**Мақсаты:** Балаларды ойындар арқылы музыкаға қызығушылығын арттыру.Әнді ырғаққа сәйкес,ырғақтың бейнесін сақтай отырып, кіріспеден соң бірден бастауға үйрету.

Әуен сазына ілесіп,қыс көріністерін, қыс ойындарын қимыл қозғалыспен бейнелей білуге баулу. Әнді әсерлі етіп айтуға, дәл ырғақпен дербес орындауға үйрету.

**Ресурстар:** Балаларға видео, суреттер мен слайдтар, музыкалық орталық,баян аспабы,аққала

**Оқу қызметінің барысы:**

**Бастапқы жүріс**. Балалар көңілді әуенмен залға кіреді.

-Сәлеметпе балалар!

-Сәлеметсіз бе

-Жағдайларың жақсы ма?

-Жағдайымыз жақсы

Ал енді келген қонақтармен әндетіп, амандасып алайық.

Қош келдіңіз бәріңіз!

Жарасады сәніңіз.

Біз өнерпаз баламыз

Әсем әнге саламыз

Қол соғады бәрі бізге

Тамсанады бәрі бізге

Қош келдіңіз тағы бізге

Жайғасайық енді ,міне!

Керемет,енді жайғасып,отыра қойыңдар, келген қонақтардың да көңілі көтеріліп қалған болар.

-Мен қазір сендерге сұрақ қояйын,айта қойыңдаршы, қазір жылдың қай мезгілі?

-Қыс!

-Қыс мезгілінде ауа райында қандай өзгерістер болады?

-Күн суытады, қатты жел тұрады, салқын ауа болған ұнайды.

-Қар жауады, боран соғады.

Дұрыс айтасыңдар,бұл қыз мезгілінің ерекшеліктері.

Енді барлығымыз көңілімізді көтеріп,ырғақты би қимылдарын жасайық.

Әуенді ырғақты қимыл:«АҚҚАЛА».

Залға аққала киінген бүлдіршіні келіп, қимылдар көрсетеді. Балалар қайталайды..

Балалар музыканың сипатына қарай ырғақты би қимылдарын жасайды.

-Ал балалар би билеген сендерге ұнады ма?

-Көңіліміз көтерілді ме?

Балалар:-Ия!

-Тамаша, тапсырманы жақсы орындадыңдар!

-Енді мен сендерге сұрақ қояйын.

-Қыста далада ойнайтын қандай ойындарды білесіңдер?

Балалар:

-Қар атыспақ

-Аққала жасау

-Шанамен сырғанау

Шаңғы тебу.

-Жарайсыңдар, тамаша жауап бердіңдер, енді осы қыс қызығы туралы слайдтар көріп, тамашалайық.Балалар, экранға назар аударыңдар.

СЛАЙД «ҚЫС ҚЫЗЫҒЫ»

-Балалар, енді қыста далаға ойнауға шыққанда, біз қалай киінеміз.

**Балалар:**-Жылы, қалың киінеміз.

-Дұрыс, ендеше қазір **«Кім жылдам?»** деген ойын ойнап, сергіп алайық.

# Музыкалық қимылды ойын

Балалар екіге бөлінеді. Қарама-қарсы жақта екі топтан екі бала таңдалып, мәреге барып тұрады.(Мәреде тұрған екі баланың қасына алдын ала сырт киімдері орындық үстіне жиналып қояды).

Екі топ музыка ойналғанда:

1.Әр топтан бірінші тұрған бала жүгіріп барып, алдын ала қойылған **куртканы** мәредегі өз тобының баласына кигізіп, түймесін тағып кетеді.

2.Екінші бала **шалғысын** мойнына орап кетеді.

3.үшінші бала **екі қолғабын** кигізіп кетеді

4. төртінші бала **бас киімін** кигізеді

5. бесінші бала **етігін** кигізеді

6. алтыншы бала қолына ойыншық ұстатып кетеді. (Шаңғының таяғы, доп, домалақ қар)осы ойыншықтың бірін соңғы бала берсе болады.

Музыканы тоқтатамыз.

-Балалар, сендерге ойын ұнады ма?

-Жарайсыңдар, барлығың епті, жылдам екенсіңдер?

**Музыка тыңдау:** «Қыс»әні

Әнді мұқият тыңдайық,ырғағы қандай,не туралы ән?

-Енді балалар ән айтуға дайындалып, дауыс жаттығуын жасап алайық.

**ДАУЫС ЖАТЫҒУЫ**

1.Ла-ла-лаааа-

## Ойнаймыз далада. 6-8/рет

2. Жа-жа-жаааа

Жасаймыз аққала 6-8/рет

3. Са-са-сааа

Салқын қандай дала 6-8/ рет.

**Өткен әнді қайталау. «Аққала»** әнің қайталау.

**Жаңа ән:«Зырлайды шанамыз».**

Әуелі әнді тыңдатамыз,сөздерімен таныстырамыз.Екі-екі қатардан қайталату әдісі бойынша, шумағын жаттатып, әнін үйретемін.

**Музыкалық дидактикалық ойын: « Аю мен көжектер»**

**Мақсаты:** Музыканың жылдам және баяу ырғағын сезіну. Ырғаққа қарай жеңіл секіру және музыканың ауысуын ажырату,ойынға көңіл аудартып, қызығушылығын арттыру.

**Шарты:**Балалар шеңберге тұрады.Көңілді жеңіл әуен ойналғанда балалар шеңбер бойымен қолдарын алға қойып, «қоян» секілді қос аяқпен жеңіл секіреді. Музыка ауысып төменгі дыбыста ойналғанда аю сияқты қорбаңдап, аяқты алшаң басып, тербеліп жүреді. Жеңіл әуен ойналғанда, балалар қайтадан қояндар сияқты шеңберді айналып қос аяқпен секіріп билейді.

Ойын 2-3 рет ойналады.

**Музыкалық қимылды ойын « Өз орныңды тап»**

**Мақсаты** Музыканы тыңдай білу қабілетін дамыту.

**Шарты:**Екі топқа бөлініп,орындарында билеп отырады.Жетекші алақанын соққанда орындықтан тұрып,орындарымен алмасып отыру керек.

**Қорытындылау.**

-Сендерге бүгінгі оқу қызметі ұнады ма?

-Қандай музыка тыңдадық?

-Қандай ырғақты қимылдар жасадыңдар,кіммен бірге жасадыңдар?

-Қандай ән үйрендіңдер?

-Жарайсыңдар балалар,дұрыс!

-Оқу қызметіне белсене,жақсы қатыстыңдар балалар!

-Көп-көп рахмет,осымен музыка оқу қызметіміз аяқталды!

-Қош сау болыңдар ,балалар!

Көңілді музыкамен залдан қоштасып шығып кетеді.

**Күтілетін нәтиже:**

Қайталайды: Ырғақты қимылдарды.

Түсінеді: Ойынды түсініп, көрсете білуді.

Қолданады: Әннің мәтінін дұрыс айтуды.